b'\n_START_ARTICLE_\nNedarbo draudimo i\xc5\xa1moka\n_START_PARAGRAPH_\nNedarbo draudimo i\xc5\xa1moka (bedarbio pa\xc5\xa1alpa) - socialin\xc4\x97s paramos nedarbo atveju forma. Teis\xc4\x99 \xc4\xaf nedarbo socialinio draudimo i\xc5\xa1mok\xc4\x85, jos skyrimo, apskai\xc4\x8diavimo bei mok\xc4\x97jimo s\xc4\x85lygas, \xc5\xa1ios draudimo r\xc5\xab\xc5\xa1ies finansavim\xc4\x85, administravim\xc4\x85 ir atsakomyb\xc4\x99 nustato specialus \xc4\xafstatymas._NEWLINE_2009 m. nedarbo i\xc5\xa1mok\xc4\x85 Lietuvoje gavo 174 000 \xc5\xbemoni\xc5\xb3. 2009 met\xc5\xb3 socialinio draudimo i\xc5\xa1mok\xc5\xb3 biud\xc5\xbeetas sudar\xc4\x97 beveik 540 mln. lit\xc5\xb3. 2010 metais nedarbo i\xc5\xa1mokoms ketinama skirti 340 mln. lit\xc5\xb3. Maksimali i\xc5\xa1moka \xc5\xa1iais metais suma\xc5\xbeinta iki 650 lit\xc5\xb3, kai 2009 m. bedarbis dar gal\xc4\x97jo gauti ir 1 040 lit\xc5\xb3.\n_START_SECTION_\nMok\xc4\x97jimas\n_START_PARAGRAPH_\nNedarbo draudimo i\xc5\xa1moka Lietuvoje skiriama nuo a\xc5\xa1tuntos po \xc4\xafsiregistravimo teritorin\xc4\x97je darbo bir\xc5\xbeoje dienos ir mokama ne re\xc4\x8diau kaip kart\xc4\x85 per m\xc4\x97nes\xc4\xaf._NEWLINE_Nedarbo draudimo i\xc5\xa1mokos mok\xc4\x97jimo trukm\xc4\x97 priklauso nuo bedarbio nedarbo draudimo sta\xc5\xbeo, \xc4\xafgyto iki \xc4\xafsiregistravimo teritorin\xc4\x97je darbo bir\xc5\xbeoje dienos. Jei nedarbo draudimo sta\xc5\xbeas ma\xc5\xbeesnis negu 25 metai, nedarbo draudimo i\xc5\xa1moka mokama 6 m\xc4\x97nesius, jei jis yra nuo 25 iki 30 met\xc5\xb3 \xe2\x80\x93 7 m\xc4\x97nesius, jei nuo 30 iki 35 met\xc5\xb3 \xe2\x80\x93 8 m\xc4\x97nesius, jei 35 metai ir daugiau \xe2\x80\x93 9 m\xc4\x97nesius.\n_START_SECTION_\nVokietija\n_START_PARAGRAPH_\nVokietija - socialin\xc4\x97 valstyb\xc4\x97 (konstitucinis principas Vokietijos teis\xc4\x97je). Tod\xc4\x97l socialin\xc4\x97 parama nedarbo atveju turi gilias reglamentavimo tradicijas. Nedarbo i\xc5\xa1mokos (vok. Arbeitslosengeld) paskirtis - pakeisti darbo u\xc5\xbemokest\xc4\xaf (vok. Lohnersatzleistung). Reguliuoja vad. Ketvirtasis \xc4\xafstatymas moderniosioms paslaugoms darbo rinkoje (vok. Vierte Gesetz f\xc3\xbcr moderne Dienstleistungen am Arbeitsmarkt, vad. \xe2\x80\x9eHartz-IV\xe2\x80\x9c), \xc4\xafsigalioj\xc4\x99s 2005 m. sausio 1 d.'